அந்தப்பக்கம் போகாதிர்கள்! - ஏனைய கவிதைகள்

அந்த பக்கம் போகாதிர்கள் 
 அங்கே ஒருவன் அடிபட்டு 
 கிடக்கிறான் 
 நீங்கள் அங்கே போனால் 
 அவனுக்கு நீங்கள் உதவ வேண்டும் 
 ஒரு வாய் நீர் கொடுக்க வேண்டும் 
  அவன் ரத்தம் 
  உங்கள் கைகளில் படியக்கூடும் 
 உங்கள் உடைகள் ரத்தத்தில் 
  நனைந்துபோகக்கூடும் 
  மெல்ல நினைவை இழக்கும் 
 அவன் விழிகளில் 
  உங்கள் முகம் கடவுளென 
  உறைந்துபோகக்கூடும் 
  ஆகையால் அந்த பக்கம் 
 போகாதிர்கள் 
 நானும் அங்கே போகமாட்டேன்.!